Pertikaian Gaza–Israel (Mei 2019)

Ketegangan konflik Gaza–Israel bermula pada 3 Mei 2019, selepas dua orang tentera Israel cedera disebabkan tembakan oleh penembak tepat daripada arah Genting Gaza semasa bantahan mingguan di sempadan Gaza–Israel. Tentera Udara Israel bertindak balas dengan melakukan satu serangan udara dan membunuh dua orang penduduk Palestin. Selepas serangan ini, beratus-ratus roket dilancarkan daripada Gaza ke Israel, sementara Tentera Udara Israel melakukan pelbagai sasaran ke atas Genting Gaza. Selain itu, Israel juga meningkatkan jumlah anggota tenteranya berdekatan dengan sempadan Gaza–Israel.

Satu gencatan senjata telah dilakukan melalui Mesir yang berkuat kuasa pada 6 Mei.

Berbalas tembakan

Jumaat, 3 Mei 
Pada 3 Mei, semasa bantahan mingguan di sempadan Gaza–Israel, dua tentera Israel telah cedera dalam satu serangan oleh seorang penembak tepat Gaza di mana berdasarkan pada Pasukan Pertahanan Israel (IDF), mempunyai hubungan dengan Jihad Islamik Palestin (PIJ). Ekoran peristiwa ini, Tentera Udara Israel melakukan satu serangan udara dengan menyasarkan sebuah pos Hamas yang berdekatan, membunuh dua orang dan mencederakan dua orang yang lain. Antara yang terbunuh adalah Abdullah Ibrahim Mahmoud Abu Salouh, 33 dan Alaa Ali Hasan al-Boubli, 29. Hamas berjanji akan bertindak balas atas "serangan Israel". Selain itu, dua orang penduduk awam Palestin terbunuh dan 60 orang cedera, 36 orang darinya disebabkan tembakan Israel.

Tindak balas antarabangsa 
Perwakilan Tertinggi Kesatuan Eropah, Federica Mogherini mengesa pihak bersenjata Palestin di Genting Gaza untuk menghentikan serangan roket ke arah wilayah Israel, kerana serangan ini akan membawa kerosakan kepada kedua belah pihak, dan Kesatuan Eropah ingin melihat kestabilan dan keselamatan di wilayah ini. Beliau juga menyokong Mesir yang memainkan peranan penting menjadi orang tengah dalam usaha gencatan senjata. Presiden A.S. Donald Trump menyokong hak Israel untuk mempertahankan diri. Beliau mengumumkan bahawa Hamas dan Jihad Islamik adalah "kumpulan pengganas" dan mengesa penduduk Gaza untuk "menamatkan keganasan".

Rujukan 

2019 di Israel
2019 di Genting Gaza
Konflik Israel–Gaza
Serangan Israel terhadap Genting Gaza
Sempadan Israel–Genting Gaza